Gulnora Karimova

Gulnora Islomovna Karimova (Гульнара Исламовна Каримова/Gulnara Islamowna Karimowa; født 8. juli 1972) er en usbekisk politiker, diplomat og forretningskvinne. Hun er eldste datter til den tidligere usbekiske presidenten, avdøde Islom Karimov.

Gulnora Karimova er stedfortredende utenriksminister og siden september 2008 Usbekistans ambassadør ved De forente nasjoner i Genève.Uzbek presidential daughter appointed envoy to UN Geneva HQ uznews.net, 17.09.2008 Før det var hun Usbekistans ambassadør i Russland. Hun har brukt posisjonen sin innad i Usbekistan og i utlandet til å bygge opp økonomiske selskaper som samlet verdt flere milliarder US dollar og blant annet omfatter betydelige deler av Usbekistans telekommarked, gruveselskap, en stor sementfabrikk, nattklubber og restauranter i Tasjkent og Coca-Cola Usbekistan. Det foreligger en amerikansk internasjonal arrestordre fra høyesterett (Supreme Court) i New Jersey etter at hun flyktet med sine to barn til Usbekistan etter en skilsmisse i 2004.WashingtonPost.com - Battle Royal The Washington Post, 13. april 2004 Hun har nå diplomatisk immunitet. 

 WikiLeaks 
Karimova ble omtalt i to WikiLeaks-dokumenter fra USAs ambassade i Tasjkent fra 2005. De beskriver en hensynsløs fremgangsmåte for å sikre seg økonomiske verdier via russiske selskap, der hun åpenbart bruker mafialignende metoder. Det spekuleres i om hun skal bygges opp som presidentkandidat for å etterfølge faren, men det konkluderes med at hun er den mest forhatte personen i Usbekistan.Gulnora Karimova looks to improve her image USAs ambassade Tasjkent, 13.09.2005Gulnora Inc. strikes again USAs ambassade Tasjkent, 28.01.2005

 Referanser 

Kategori:Usbekiske politikere
Kategori:Personer fra Fergana